CELEX: 62008FN0083
Language: lt
Date: 2008-10-10 00:00:00
Title: Byla F-83/08 2008 m. spalio 10 d. pareikštas ieškinys byloje Gheysens prieš Tarybą

6.12.2008   
            
            
               LT
            
            
               Europos Sąjungos oficialusis leidinys
            
            
               C 313/59
            
         2008 m. spalio 10 d. pareikštas ieškinys byloje Gheysens prieš Tarybą
   
   (Byla F-83/08)
   (2008/C 313/109)
   Proceso kalba: prancūzų
   Šalys
   
      Ieškovas: Johan Gheysens (Mechelenas, Belgija), atstovaujamas advokatų S. Orlandi, A. Coolen, J.-N. Louis, E. Marchal
   
      Atsakovė: Europos Sąjungos Taryba
   Ginčo dalykas bei aprašymas
   Tarybos sprendimo, kuriuo nustatomos ieškovo įdarbinimo sąlygos, panaikinimas tiek, kiek juo darbo sutarties trukmė apribojama dvejais metais ir ieškovas priskiriamas į III pareigų grupę, 11 lygį, suteikiant 1 pakopą, ir kitų Europos Bendrijų tarnautojų įdarbinimo sąlygų 88 straipsnio neteisėtumas tiek, kiek juo leidžiama terminuotas darbo sutartis pratęsti neviršijant bendro trejų metų termino.
   Ieškovo reikalavimai
   
               —
            
            
               Pripažinti, kad kitų tarnautojų įdarbinimo sąlygų 88 straipsnis yra neteisėtas tiek, kiek juo leidžiama terminuotas darbo sutartis pratęsti neviršijant bendro trejų metų termino.
            
         
               —
            
            
               Panaikinti Tarybos sprendimą, kuriuo nustatomos ieškovo įdarbinimo sąlygos, tiek, kiek juo ieškovo darbo sutarties trukmė apribojama dvejais metais ir jis priskiriamas į III pareigų grupę, 11 lygį, suteikiant 1 pakopą.
            
         
               —
            
            
               Priteisti iš Europos Sąjungos Tarybos bylinėjimosi išlaidas.